text: বিগ বস: আব সিন পাল্টেগা (, অনুবাদ: বিগ বস: এখন দৃশ্য পরিবর্তন হবে; যা বিগ বস ১৪ এবং বিগ বস ২০২০ নামে পরিচিত) ভারতীয় আপাতবাস্তব টেলিভিশন অনুষ্ঠান বিগ বসের চতুর্দশ আসর ছিল। ওলন্দাজ আপাতবাস্তব টেলিভিশন অনুষ্ঠান বিগ ব্রাদার সিরিজের ওপর নির্মিত বিগ বস বরাবরের মতো এবারো ভারতীয় টেলিভিশন চ্যানেল কালারসে সম্প্রচারিত হয়েছে। বিগ বসের ইতিহাসে সর্বোচ্চ ১১তম এবং টানা ৬ষ্ঠ বারের মতো বলিউড অভিনেতা সালমান খান এই আসরটির উপস্থাপনা করেছেন। ২০২০ সালের ৩রা অক্টোবর তারিখে, এই আসরের উদ্বোধনী অনুষ্ঠান অনুষ্ঠিত হয়েছিল। ভারতের মুম্বই নগরীতে ভারী বর্ষণের কারণে অনুষ্ঠানটি এক মাস বিলম্বে শুরু হয়েছিল।
  
  উৎপাদন
  
  প্রথম ঝলক
  ২০২০ সালের ৮ই আগস্ট তারিখে বিগ বসের নির্মাতাগণ কালারস টিভিতে এই আসরের প্রথম ঝলকটি প্রচার করা হয়েছিল। করোনাভাইরাস মহামারীর কারণে এটি সালমান খানের খামারবাড়িতে ধারণ করা হয়েছিল। এর আট দিন পর, দ্বিতীয় বিজ্ঞাপনটি প্রচার করা হয়। অতঃপর ২৯শে আগস্ট তারিখে তৃতীয় বিজ্ঞাপনটি প্রচারিত হয়েছিল। ১৩ই সেপ্টেম্বর তারিখে, এই মৌসুমে চতুর্থ এবং সর্বশেষ বিজ্ঞাপনে এই আসরের উদ্বোধনী অনুষ্ঠান তথা "গ্র্যান্ড প্রিমিয়ার"-এর তারিখ প্রকাশ করা হয়েছিল।
  
  লোগো
  বিগ বস অনুষ্ঠানের প্রতীক হচ্ছে বিগ বসের চোখ। এই আসরের লোগোয় প্রদর্শিত চোখটি লাল প্রচ্ছদের উপর গাঢ় হলুদ রঙে করা হয়েছিল। চোখের মাঝ থেকে নীলচে রঙের বৈদ্যুতিক রেখে বেরিয়ে এসে হলুদ বিন্দুর সাথে মিলিত হয়েছিল। প্রতিটি বিন্দু তিনটি রেখার সাথে মিলিত হয়েছে, যারা সম্মিলিতভাবে চোখের আইরিশ গঠন হয়েছিল।
  
  বাসিন্দা
  ঘরে প্রবেশের ক্রম অনুসারে এই আসরের প্রতিযোগীগণ নিম্নরূপ:
  
  সিনিয়র
   গওহর খান – বিগ বস ৭-এর বিজয়ী
   হিনা খান – বিগ বস ১১-এর রানার আপ
   সিদ্ধার্থ শুকলা – বিগ বস ১৩-এর বিজয়ী
  
  ফ্রেশার
   ইজাজ খান – ভারতীয় টেলিভিশন ও চলচ্চিত্র অভিনেতা; তিনি কাব্যঞ্জলি, কাহি তো হোগা এবং কেয়া হোগা নিম্মো কার মতো টেলিভিশন ধারাবাহিকে অভিনয়ের মাধ্যমে পরিচিতি লাভ করেছেন। এছাড়াও তিনি তনু উইডস মনু, জিলা গাজিয়াবাদ এবং তনু ওয়েডস মনু: রিটার্নসের মতো চলচ্চিত্রে অভিনয় করেছেন।
   নিক্কি তাম্বোলি – দক্ষিণ ভারতীয় অভিনেত্রী; তিনি চিকাটি গাডিলো চিতাকটুডু, কঞ্চনা ৩ এবং থিপ্পারা মিসামের মতো চলচ্চিত্রে অভিনয়ের মাধ্যমে পরিচিতি লাভ করেছেন।
   অভিনব শুকলা – ভারতীয় মডেল, টেলিভিশন ও চলচ্চিত্র অভিনেতা; তিনি গীত – হুই সাবসে পারাই, দিয়া অর বাতি হাম এবং সিলসিলা বদলতে রিশতো কা-এর মতো টেলিভিশন ধারাবাহিকে অভিনয়ের জন্য সুপরিচিত। এছাড়াও তিনি অকসর ২ এবং লুকা ছুপির মতো চলচ্চিত্রে অভিনয় করেছেন।
   রুবিনা দিলাইক – ভারতীয় টেলিভিশন অভিনেত্রী; তিনি ছোটি বহু, দেবো কে দেব... মহাদেব এবং শক্তি - অস্তিত্ব কে এহশাস কী-এর মতো টেলিভিশন ধারাবাহিকে অভিনয়ের জন্য সুপরিচিত।
   জেসমিন ভসীন – ভারতীয় টেলিভিশন অভিনেত্রী; তিনি টশন-এ-ইশক, দিল সে দিল তক এবং দিল তো হ্যাপি হ্যায় জি-এর মতো টেলিভিশন ধারাবাহিকে অভিনয়ের জন্য সুপরিচিত।
   নিশান্ত সিং মালকানি – ভারতীয় মডেল ও টেলিভিশন অভিনেতা; তিনি মিলে জব হাম তুম, প্রিত সে বাঁধি ইয়ে ডোরি রাম মিলাই জোড়ি এবং গুড্ডন তুমসে না হো পায়েগা-এর মতো টেলিভিশন ধারাবাহিকে অভিনয়ের জন্য সুপরিচিত।
   শেহজাদ দেওল – মডেল; তিনি টপ মডেল ইন্ডিয়া-এ প্রতিযোগিতা করার মাধ্যমে টেলিভিশন জগতে অভিষেক করেন, যেখানে তিনি ২য় স্থান অধিকার করেছিলেন। অতঃপর তিনি এমটিভি এস অফ স্পেসের ১ম আসরে অংশগ্রহণ করেন, যেখানে তিনি ৩য় স্থান অধিকার করেন।
   সারা গুরপাল – পাঞ্জাবি মডেল, অভিনেত্রী ও গায়িকা; তিনি রঞ্জিত বাওয়ার জন গানে উপস্থিত হওয়ার মাধ্যমে পরিচিতি লাভ করেন। তিনি দাঙ্গার ডক্টর জেলি এবং মাঞ্জে বিস্ত্রের মতো চলচ্চিত্রে অভিনয়ের জন্যও পরিচিত। এছাড়াও তিনি "সিক্রেট ইয়ারি" এবং "তু চাহিদা"-এর গান গেয়েছেন।
   জান কুমার শানু – গায়ক; তিনি "চিরদিনই তুমি যে আমার" এবং "তু সান্দালি" নামক গানের মাধ্যমে পরিচিতি লাভ করেছেন। এছাড়াও তিনি ভারতীয় নেপথ্য সঙ্গীতশিল্পী কুমার শানুর পুত্র।
   পবিত্রা পুনিয়া – ভারতীয় টেলিভিশন অভিনেত্রী; তিনি লাভ ইউ জিন্দেগি, ইয়ে হ্যায় মহাবাতে এবং কবচের মতো টেলিভিশন ধারাবাহিকে অভিনয়ের জন্য সুপরিচিত।
   রাহুল বৈদ্য – গায়ক; তিনি ইন্ডিয়ান আইডলের ১ম আসরে ৩য় স্থান অধিকার করেছেন। অতঃপর তিনি সঙ্গীত ভিত্তিক অনুষ্ঠান জো জিতা ওয়াহি সিকান্দর জয়লাভ করেন। এছাড়াও তিনি "হ্যালো ম্যাডাম", "এক রুপাইয়া" এবং "মেরি জিন্দেগি"-এর মতো গান গেয়েছেন।
  
  ওয়াইল্ড কার্ড
   কবিতা কৌশিক – ভারতীয় টেলিভিশন অভিনেত্রী, উপস্থাপক এবং মডেল; তিনি কুটুম্ব, এফআইআর এবং ড. ভানুমতি অন ডিউটি-এর মতো টেলিভিশন ধারাবাহিকে অভিনয়ের জন্য সুপরিচিত। 
   নয়না সিং – ভারতীয় টেলিভিশন অভিনেত্রী এবং মডেল; তিনি এমটিভি স্প্লিটসভিলা-এ প্রতিযোগিতা করার মাধ্যমে টেলিভিশন জগতে অভিষেক করেন, যেখানে তিনি শিরোপা জয়লাভ করেছিলেন। অতঃপর তিনি ইন্ডিয়া'স নেক্সট সুপারস্টার্সে অংশগ্রহণ করেন, যেখানে তিনি ২য় স্থান অধিকার করেন। এছাড়াও, তিনি কুমকুম ভাগ্য-এর মতো টেলিভিশন ধারাবাহিকে অভিনয় করেছেন।
   শার্দুল পণ্ডিত – ভারতীয় টেলিভিশন অভিনেতা, রেডিও জকি; তিনি রেডিও মির্চি-এ রেডিও জকি হিসেবে কাজ করেছেন। এছাড়াও, তিনি কুলদীপক-এর মতো টেলিভিশন ধারাবাহিক এবং বক্স ক্রিকেট লীগ-এর মতো অনুষ্ঠানে উপস্থাপক হিসেবে কাজ করেছেন।
   আলী গনি – ভারতীয় টেলিভিশন অভিনেতা; তিনি ইয়ে হ্যায় মহাবাতে, কুছ তো হ্যায় তেরে মেরে দারমিয়াঁ এবং নাগিন ৩-এর মতো টেলিভিশন ধারাবাহিকে অভিনয়ের জন্য সুপরিচিত।
   সোনালি ফোগাট – ভারতীয় রাজনীতিবিদ এবং টিকটক তারকা; তিনি আম্মা: এক মা যো লাখোঁ কে লিয়ে বানি-এর মতো টেলিভিশন ধারাবাহিকে অভিনয় করেছেন। এছাড়াও তিনি বেশ কিছু পাঞ্জাবি এবং হরিয়াণী গানে উপস্থিত হয়েছেন।
  
  চ্যালেঞ্জার
   বিকাশ গুপ্তা – ভারতীয় টেলিভিশন রচয়িতা, সৃজনশীল পরিচালক এবং প্রযোজক; তিনি ইতিপূর্বে  বিগ বস ১১-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৩য় স্থান অধিকার করেছিলেন। তিনি কিয়ুঁকি সাস ভি কভি বহু থি, ক্যায়সি ইয়ে ইয়ারিয়াঁ এবং পাঞ্চ বিটের মতো টেলিভিশন ধারাবাহিকে কাজ করেছেন। এছাড়াও তিনি ফিয়ার ফ্যাক্টর: খাত্রোঁ কে খিলাড়ি ৯-এ একজন প্রতিযোগী হিসেবে অংশগ্রহণ এবং এমটিভি এস অফ স্পেসের উপস্থাপনা করেছেন।
   রাখি সাওয়ান্ত – ভারতীয় টেলিভিশন ও চলচ্চিত্র অভিনেত্রী; তিনি ইতিপূর্বে  বিগ বস ১-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৪র্থ স্থান অধিকার করেছিলেন। তিনি নাচ বলিয়ে ৩, রাখি কা স্বয়ম্বর এবং কমেডি সার্কাস কে মহাবলীর মতো টেলিভিশন অনুষ্ঠানে অংশগ্রহণ করেছেন। এছাড়াও তিনি চুড়েইল নম্বর ১, চুরা লিয়া হ্যায় তুমনে এবং সাতচ্য আত ঘরাতের মতো চলচ্চিত্রে অভিনয় করেছেন।
   রাহুল মহাজন – ভারতীয় বিনোদনকারী এবং রাজনীতিবিদ; তিনি ইতিপূর্বে  বিগ বস ২-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৪র্থ স্থান অধিকার করেছিলেন। তিনি স্বয়ম্বর, কমেডি সার্কাস এবং নাচ বলিয়ে ৫-এর মতো টেলিভিশন অনুষ্ঠানে অংশগ্রহণ করেছেন।
   কাশমিরা শাহ – ভারতীয় টেলিভিশন ও চলচ্চিত্র অভিনেত্রী; তিনি ইতিপূর্বে  বিগ বস ১-এ একজন প্রতিযোগী হিসেবে অংশগ্রহণ করেছিলেন, যেখানে তিনি ১২তম স্থান অধিকার করেছিলেন। তিনি নাচ বলিয়ে ৩, ফিয়ার ফ্যাক্টর: খাত্রোঁ কে খিলাড়ি ৪ এবং দিল জিতেগি দেশী গার্লের মতো টেলিভিশন অনুষ্ঠানে অংশগ্রহণ করেছেন। এছাড়াও তিনি ইয়েস বস, হিন্দুস্তান কি কসম এবং কিয়ুঁ হুয়া আচানকের মতো চলচ্চিত্রে অভিনয় করেছেন।
   আরশি খান – ভারতীয় টেলিভিশন অভিনেত্রী; তিনি ইতিপূর্বে  বিগ বস ১১-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৮ম স্থান অধিকার করেছিলেন। তিনি বক্স ক্রিকেট লীগ, সাবিত্রী দেবী কলেজ অ্যান্ড হাসপাতাল এবং বিশের মতো টেলিভিশন অনুষ্ঠানে অংশগ্রহণ করেছেন।
   মনু পাঞ্জাবি – ভারতীয় টেলিভিশন অভিনেতা; তিনি ইতিপূর্বে  বিগ বস ১০-এ একজন প্রতিযোগী হিসেবে অংশগ্রহণ করেছিলেন, যেখানে তিনি ৪র্থ স্থান অধিকার করেছিলেন। তিনি এমটিভি ডেট টু রিমেম্বার, ব্যাচেলরেট অফ ইন্ডিয়া এবং হাউজ অফ কানেকশনের মতো টেলিভিশন অনুষ্ঠানে অংশগ্রহণ করেছেন।
  
  বিকল্প
   দেবোলিনা ভট্টাচার্য – ভারতীয় টেলিভিশন অভিনেত্রী; তিনি ইতিপূর্বে  বিগ বস ১৩-এ একজন প্রতিযোগী হিসেবে অংশগ্রহণ করেছিলেন, যেখানে তিনি ১৬তম স্থান অধিকার করেছিলেন। তিনি সাথ নিভানা সাথিয়া, চন্দ্রকান্ত এবং লাল ইশক-এর মতো টেলিভিশন ধারাবাহিকে অভিনয়ের জন্য সুপরিচিত।
  
  তথ্যসূত্র
  
  বহিঃসংযোগ 
    
  
  বিষয়শ্রেণী:বিগ বস
  বিষয়শ্রেণী:বিগ বসের আসরসমূহ
  বিষয়শ্রেণী:বিগ বসের (হিন্দি টেলিভিশন অনুষ্ঠান) আসরসমূহ
title: বিগ বস ১৪